**ПОВИК ЗА УЧЕСТВО НА МЕЃУНАРОДНАТА ИЗЛОЖБА 42-ва МАКИНОВА 2021 и 19-та ЕКОНОВА 2021**

Почитувани

Ни претставува чест и задоволство да Ве известиме дека во организација на Сојузот на пронаоѓачите и автори на технички унапредувања на Македонија- СПАТУМ и Народна техника на Македонија во континуитет од 1980 година по 42-ви пат се организира Меѓународната изложба **МАКИНОВА 2021** на која се изложуваат пронајдоци, иновации, нови технологии, нови производи, технички унапредувања, индустриски дизајн, трговски марки и младинско-истражувачко и креативно творештво. Изложбата 42-МАКИНОВА 2021 ќе биде придружена по 19 пат со изложбата **ЕКОНОВА 2021** на еколошки иновации, пронајдоци и идеи чија цел е подобрување на животната средина.

Манифестациите ќе се одржуваат во Скопје, во периодот од 8-10.11.2021 година.(**начинот и местото на одржување ќе биде дополнително навремено доставено до сите учесници во согласност со Протоколот на Владата на РСМ и Комисијата за заразни болести)**

СПАТУМ го упатува ПОВИКОТ до поединци, производни компании, научно-истражувачките организации, факултети, училишта, самостојните иноватори, клубовите на младите техничари и природници, наука на млади истражувачи да земат учество на најголемата манифестација во Македонија поврзана со инвентивното и креативното творештво, 42-ва **МАКИНОВА 2021 и 19-ти ЕКОНОВА 2021.**

Со своето присуство бидете дел од традицијата и инвентивното движење во Македонија, и искористете ја единствената можност да пред пошироката стопанска заедница и јавноста во Р.С Македонија да ја промовирате и афирмирате вашата идеја, иновација, пронајдок, нов производ, техничко унапредување, дизајн и трговска марка.

Пријавите за учество се прикачени на [www.atcm.org.mk](http://www.atcm.org.mk). Вашите пријави ги очекуваме електронски или по пошта најдоцна до 30 октомври 2021 година на адреса:Сојуз на пронаоѓачи и автори на технички унапредувања на Македонија-СПАТУМ ул.Градски Ѕид блок 5 , Република Северна Македонија п. Фах 14 Скопје 1000

Тел.++389 02 3238357 mail: [makinova.ekonova@yahoo.com](mailto:makinova.ekonova@yahoo.com) [info.spatum@yahoo.com](mailto:info.spatum@yahoo.com)

facebook: [www.facebook.com/SZTKMnarodnatehnika](http://www.facebook.com/SZTKMnarodnatehnika)

Организационен одбор на СПАТУМ

Претседател

Проф.др Љубица Каракашова